- Otatko sikarin? - En vielä.
Alatko olla valmis?
- Missä siskosi on? - Kylppärissä kaunistautumassa.
- Ala tulla. Kuolemme vanhuuteen. - Näitä hiuksia kelpaa ihailla.
Etkö halua aloittaa kesän ensimmäistä kalareissua sikarilla?
Miksiköhän henkesi haisee ja hampaasi ovat vihreät?
- Ne eivät ole ainakaan valkoiset. - Älkää tapelko.
Veljesi on oikeassa. Harjaa hampaasi. Henkesi haisee.
Taistelevat Fitzpatrickit
Olen huolissani sinusta, Mick. Sinun on aika hankkia töitä.
- Minulla on töitä. - Se on vain pakoa todellisuudesta.
Yrittäisit asettua aloillesi ja hankkia haasteellista työtä.
Sinun ei tarvitse työskennellä Wall Streetillä kuten Francis.
Ryhdy vaikka poliisiksi, työhön, jossa on hyvät edut.
Aina siitä karvapersejupakasta lähtien-
- sinä olet paennut elämää etkä kohdannut sitä.
Sinun on korkea aika kääntyä ja ottaa taas elämä vastaan.
- Saanko heittää hänet mereen? - Yritän vain auttaa.
Siskosi on oikeassa. Tarvitset vakautta.
En tarvitse mitään vakautta. Olen tyytyväinen elämääni.
Mitä hyötyä siitä on? Et ansaitse kunnolla rahaa.
Entä sitten? Sinä ansaitset mutta olet silti onneton.
Olen vain tyytymätön. Se tekee minusta menestyjän.
Olen halunnut sanoa sinulle yhden jutun, Mickey.
Teit oikein. Olisi ollut virhe mennä naimisiin sen tytön kanssa.
Muista, että tämä on sinun elämäsi, ei kenenkään muun.
Tärkeintä on, että sinä itse olet onnellinen.
N lentokentälle, kiitos.
- Miten menee? - Ihan mukavasti.
- Entä itselläsi? Minne aiot lentää? - New Orleansiin.
- Lomalleko? - Ei, vaan parhaan ystäväni häihin.
Se on aika hassu juttu.
Hän kutsui äskettäin putkimiehen. Paikalle tuli tosi mukava tyyppi.
He päätyivät rakastelemaan tiskialtaan alla.
- Nyt hän on menossa naimisiin. - Paras ystäväsi siis? Kiva tietää.
- Oletko sinä naimisissa? - En. Olin aikoinani kihloissa.
- Siitä ei tullut mitään. - Mitä tapahtui?
Löysin tytön eräänä iltana jonkun tyypin kanssa alastomana lattialta.
- Tunsitko sen tyypin? - Näin vain karvaisen perseen.
- Hänkin saattoi olla putkimies. - Mitä sinä teit?
En mitään. Hyppäsin autoon ja ajelin kolme vuotta ympäri maata.
- Kaduttaako sinua siinä mikään? - Yhtä asiaa kadun.
Minun olisi pitänyt ottaa telkkarini mukaani.
- Kauanko New Orleansiin ajaisi? - Vuorokauden verran.
- Paljonko se maksaisi? - Voit vuokrata auton täältä.
- Entä jos sinä ajaisit minut sinne? - Taksillako?
Jos mittari raksuttaisi koko ajan, se tekisi siinä 80 000 dollaria.
Voisit lähteä seuralaisekseni häihin.
- Haluatko minun ajavan sinut sinne? - Haluan. Se olisi hauskaa.
En halua lentää. On sinun syytäsi, jos kuolen lento-onnettomuudessa.
- Miksi pelkäät lentämistä? - En pidä lentokoneista.
- Hei, kulta. - Hei.
- Onko sinulla kiire? - On vähän.
Niinkö kiire, ettemme ehdi tehdä sitä tänään?
Tehdä mitä, kultaseni?
Minä riisun vaatteeni, niin saat tehdä ihan mitä haluat.
Minun pitää saada tämä tehtyä. Ajattele vähän minuakin.
Entä minä sitten? Emme ole rakastelleet pitkään aikaan.
Jos olet yhä hereillä, kun saan tämän valmiiksi, tehdään se sitten.
Älä uhraudu minun vuokseni, Romeo. Voin käyttää hieromasauvaani.
Eikö se olisi vähän vaikeaa, koska et omista hieromasauvaa?
- Onko sinulla jotain niitä vastaan? - Ei. Sinulla ei vain ole sellaista.
Tarvitsen seksiä, ja koska mieheni ei halua rakastella kanssani, -
- tyydytän itseni hieromasauvan avulla. Koeta vain hyväksyä se.
Mitä tyydytystä sinä siitä saat?
Minä en hyväksy sitä. Sinä olet vaimoni.
Rakastelemme sängyssä kuten normaalit ihmiset.
Emme masturboi kylpyhuoneessa kuin eläimet!
Minä masturboin. Jos pian ei ala tapahtua, painun kylpyhuoneeseen.
Sain vielä paremman idean. Voisimme leikkiä sillä yhdessä!
Hyvä vitsi. Meidän kodissamme ei ole mitään hieromasauvaa.
- Vai onko? - Franny! Francis!
Katso, kuka siellä on.
- Mickey täällä! - Näen sen! Mitä sinä metelöit?
Et takuulla usko tätä, mutta...
...menin naimisiin. Haluan esitellä vaimoni.
- Onneksi olkoon! Koska häät olivat? - Päästä sisään, niin kerromme.
- Odota hetki! - Hän haluaa sisään. - Kuulin sen.
- Haluaisin tavata hänen vaimonsa. - On jo myöhä.
Olemme iloisia puolestasi, mutta meidän pitää nousta aamulla töihin.
- Soittele. Onneksi olkoon! - Päästä meidät sisään, kusipää!
Haluatko sisään, vaikka et edes kutsunut minua häihisi?
Älä välitä hänestä. Hän tulee avaamaan.
Mitä sinä selität? Hän ei kutsunut minua edes häihin.
- Sinä olet sairas. - Niinkö? Sinulla on hieromasauva!
Jos löydän sen kapineen, lähetän sen äidillesi.
Siitä vain. Keneltä luulet minun saaneen sen?
Äiti ymmärtää tuskani.
Meillä oli ajomatkalla tosi hauskaa.
Jossain Kentuckyn paikkeilla rakastuimme toisiimme.
Mickey tuli kanssani häihin. Tanssilattialla hän sanoi:
"Näiden olisi pitänyt olla meidän häämme."
Kiskoin papin baaritiskiltä tanssilattialle-
- ja hän vihki meidät kesken häävastaanoton.
Minäkin haluan naimisiin noin! Onko sinulla lisää veljiä?
Valitan. Sinun on pakko tyytyä tuohon prinsessa Kittyyn.
- Onko tämä totta, Mick? - Mitä voin sanoa? Olen rakastunut.
En tiennyt sinun olevan romantikko. Tuo oli aika impulsiivinen temppu.
- Milloin te tapasitte? - Keskiviikkona.
Tänään on lauantai.
- Milloin teidät vihittiin? - Torstaina.
Ehditte siis tutustua kokonaisen vuorokauden ajan.
Minä jo pelkäsin heidän hätäilleen.
- Varo sanojasi. - Älkää kuunnelko häntä.
Francis on yhtä intohimoinen kuin nunna. Miksi et ruvennut nunnaksi?
- Sitä minäkin ihmettelen. - Veljesi on hyvin romanttinen.
- Ei puhuta siitä juuri nyt. - Miksi ei?
Kerro ihmeessä kaikki, herra Romantikko.
Minähän olen vain veli, jota ei huolittu best maniksi.
- Vaihda jo levyä. - Olen iloinen heidän puolestaan.
Onneksi olkoon. Romantiikka on hieno juttu.
Muistakaa vain, että sillä ei makseta vuokraa.
- Onko hän kunnossa? - Hän selviää kyllä.
Minä asun tässä.
Onko tämä morsiussviitti?
- Onko hän laiton maahanmuuttaja? - Hän voisi olla jostain Karibialta.
Mietin juuri samaa. Olen huolissani veljestäsi.
- Luuletko, että liitto kestää? - Ei takuulla.
Hän on käyttänyt aina sydäntään eikä aivojaan aivan kuten äitinne.
Miten hän voi mennä vihille kutsumatta minua best maniksi?
- Se tietää huonoa onnea. - Et kai vain ala vollottaa?
On aivan sama, mitä he sanovat! Tee, kuten minä sanon!
Soita minulle. Ei, pyydä Ryania soittamaan!
- Miss Davis soittaa. - Yhdistä puhelu.
Toimistossasi sanottiin, että olet kotona, mutta kotoasi ei vastattu.
- Onko kaikki hyvin? - On. Miten töissä sujuu?
- Missä sinä olet? - Papan luona.
- Kenen helvetin papan? - Tiedäthän sinä ystäväni Papan.
Tarkoitatko Carlia, sitä ukkoa?
Meidän piti kutsua häntä vaippavanhukseksi, ei Papaksi.
- Mitä sinä siellä teet? - Vietin yön hänen kanssaan.
Tarkoitatko, että olit sukupuoli- yhteydessä sen elukan kanssa?
- Muun muassa. - Hänhän on vanhempi kuin isäsi.
- Isäni on kuollut. - Sitä minä juuri tarkoitan!
Olen järkyttynyt. Minun täytyy tavata sinut mahdollisimman pian-
- ja osoittaa, että olet tehnyt virheen.
Hän on poissa koko päivän. Voisit tulla tänne.
Minulla on yhä ylpeyteni. En tule sen vanhan pervon luo.
Sitten et saa tavata minua tänään.
Mikä se osoite on?
Toivottavasti tämä sai sinut toisiin aatoksiin.
Älä yritä uskotella, että se ukko oli parempi sängyssä kuin minä.
Tässä ei ole kyse mistään kilpailusta.
Toinen ei ollut toista parempi. Olitte vain erilaisia.
Toivon todellakin niin! Hän on vanha äijä, joka käyttää vaippoja-
- ja minä olen nuori kyvykäs ori!
- Miten se oli erilaista? - Unohda koko juttu.
Kerro lisää. On mielenkiintoista saada kuulla-
- miten erilaista on maata fossiilin kanssa.
Hyvä on. Lupaa, ettet suutu.
Teeskentelin saavani orgasmin sinun kanssasi.
- Entä sitten? - Papan kanssa se ei ollut tarpeen.
Ymmärrän...
- Älä suutu. Sinähän halusit tietää. - Ei, en halunnut.
Älä esitä mustasukkaista. Makaan kenen kanssa itse haluan.
Minä en ole naimisissa toisin kuin sinä.
Saitko tosiaan orgasmin hänen kanssaan?
- Saanko kysyä, kuinka vanha olet? - 68.
Minua vain askarruttaa yksi asia.
Pystyykö sinun ikäisesi mies...
...yhä rakastelemaan?
Kyllä, mutta vain silloin, kun vaimolle sopii.
Mutta pystyt siis yhä suoriutumaan osuudestasi?
Vaimoni väittää, että olen nyt parempi kuin nuorempana.
Hieno juttu... Sepä mukavaa, Tom.
- Kauanko olet asunut siinä? - Pari vuotta. Eikö se olekin hieno?
- On, mutta se on hiukan pieni. - Se on kodikas.
Suihkusta ei tullut aamulla kuumaa vettä. Se oli vähemmän kodikasta.
Unohdin sanoa, että viikonloppuisin ei tule lämmintä vettä.
Kylppärin katossa on iso reikä.
Tuijotin hampaita pestessäni jonkun tyypin kalsareita.
Se oli Jim. Hän on hyvä tyyppi.
Hyvä, jos minun pitää tuijotella hänen kaluaan.
Minun pitää mennä. Työpaikkani on tässä.
Sinua voi palella tuolla sisällä, koska olet puolialasti.
Voisin kipaista kotiin ja hakea sinulle toppatakin tai collegeasun.
Älä turhaan. Nähdään.
- Hei sitten. - Pärjäile.
Hei! Mitä kuuluu? Eikö hän olekin söpö?
- Minusta hän näytti idiootilta. - Tuo oli herttaisesti sanottu.
Anteeksi. Hän on varmasti todella mukava.
En tiedä...
- Oliko sinun pakko naida hänet? - Oli.
- Muutatteko te nyt Pariisiin? - Emme ole vielä puhuneet siitä.
Mukava kuulla, että olette avoimia ja rehellisiä toisillenne.
Olemme tunteneet vasta viikon. En ole ehtinyt kertoa kaikkea.
Mietin vain, miten taksikuski suhtautuu Pariisiin muuttamiseen.
Varmaan ihan hyvin. Hän vain muuttaa kanssasi Pariisiin.
Se liitto ei kestä. Siitä tulee hirveä painajainen.
Ehkä he ovat luodut toisilleen. Se on mahdollista.
Carol ja minä tapasimme täällä eräänä perjantaina vuonna 1963.
Jo lauantaina livautin häntä dyynien keskellä.
- Älä kerro kaikkea! - Olemme olleet yhdessä siitä asti.
Unohtakaa jo ne dyynit!
- Miten Wall Streetillä menee? - Hyvin.
Ansaitset jo 25-vuotiaana puoli milliä vuodessa.
En ansaitse sentään ihan niin paljon.
Älä yritä huijata vanhaa huijaria.
Anna nyt appiukollesi joku sisäpiirin vihje.
Hommaa minulle treffit jonkun rikkaan kaverisi kanssa.
Mieheni noudattaa tiettyä etiikkaa. Hän ei ole mikään roisto.
- Etkö päästä meitä enää osingolle? - Hän ei päästele enää muutakaan...
Tuleeko sinusta pihi vanhoilla päivilläsi?
Teitä on aina yhtä mukava tavata. Miksiköhän emme käy useammin?
Älä hypi nenille! Me olemme sinun vanhempasi.
Sinulla ei ole oikeutta esittää mielipiteitä meidän sanomisistamme!
Psykologillani riittää tuossa taas pureskeltavaa.
Jos te sekopäät suotte anteeksi, lähden pelaamaan tennistä.
- Psykologilla? - Älä edes kysy.
MacroCom. Soittelen maanantaina.
Minun täytyy lähteä töihin.
- Rakastatko sinä minua? - Totta kai.
Hyvä, koska minä rakastan sinua.
Pärjäile.
Kiitos.
75th Streetin ja Madisonin kulmaan, kiitos.
75th Streetin ja Madisonin kulmaan... Se on aika pramea osoite.
Anteeksi kuinka?
Voi luoja! Mickey?
- Mitä sinä teet? - Olen sokissa. Mitä itse teet?
Olen menossa kotiin.
- Miten sinulla menee? - Ihan hyvin.
Hyvä...
- Kaikki on siis hyvin? - On.
Entä itselläsi? Näytät ansaitsevan hyvin.
Olen yhä Wall Streetillä. Voisin ansaita enemmänkin.
Sinua oli aina vaikea tyydyttää.
- Oletko naimisissa? - En, hän ei ole vielä kosinut.
Et kai tarkoita sitä karvaista apinaa, joka lojui matollani?
Ei, en tarkoita häntä.
Se vähä, mitä näin, ei näyttänyt hyvältä. Hän oli liian karvainen.
- Tunnenko tämän tulevan miehesi? - Tuskin.
Hän ja hänen ystävänsä tekevät kunnon työtä.
Voisin pitää tuota loukkauksena-
- mutta muista, että tiedän, miten rahoitit opiskelusi.
Jonkun oli maksettava opintoni.
Oliko sinun pakko ottaa se asia esiin?
Silmä silmästä.
En kestä tätä.
Jos sinä viet TV: n, haluan kellosi takaisin.
- Eikö tuo ole se antamani kello? - On, mutta se oli lahja...
...toisin kuin tämä TV.
Ellen muista aivan väärin, maksoin osan tuosta TV: stä.
Sinulla ei olisi ollut muuten varaa siihen.
Ota kelloni, jos haluat. Se ei ole minulle mitenkään tärkeä.
En minä sinun kelloasi halua.
Lopetetaan tuollaiset puheet.
Tarkoitatko, että tulit tosiaan vain hakemaan TV: tä?
- Mitä varten luulit minun tulleen? - Älä puhu paskaa.
Miten niin?
Väitätkö tosiaan, ettet enää ikinä ajattele minua?
Totta kai ajattelen toisinaan.
Mietin, mikä sai sinut raahaamaan sen paskiaisen asuntooni.
Älä viitsi, Mickey. Suhteemme oli ohi jo ennen sitä.
Minä halusin uran, ja sinä... Tiedätkö jo, mitä haluat?
Itse asiassa tiedän.
Veljesi kertoikin, että menit naimisiin.
Veljeni? Mistä sinä Francisin tunnet?
Hänkin tekee kunnon työtä, joten törmään toisinaan häneen.
Sääli, että hän on naimisissa. Te sopisitte yhteen.
Ehkä. Olen joka tapauksessa pahoillani siitä, mitä tapahtui.
Olin toivonut, että voisimme jatkaa ystävinä.
En usko, että se olisi onnistunut.
En halua ystäviä, jotka valehtelevat ja pettävät.
Älä jauha paskaa kuin olisit joku pyhimys.
Sinua ilmeisesti ärsyttää, että olen kunnollinen ihminen.
Mitä iloa siitä on? Olet New Yorkin ainoa valkoihoinen taksikuski.
Sen pitäisi pistää ajattelemaan.
Se on silti parempi tapa ansaita elanto kuin kullin imeminen.
Riippuu siitä, kenen kullia imee.
Terve, Jim.
- Mitä pikkuveikalle kuuluu? - Hyvää, kiitos.
Hei. Tännehän sulaa. Mitä on tapahtunut?
- Sähköt menivät taas poikki. - Taasko?
- Rakastan tätä kämppää. - Ota kylmä kalja.
Kuten ehkä tiedät, jääkaappi ei toimi ilman sähköä.
- Miltä se maistuu? - Hyvältä, lämpimältä kuselta.
Oletpa sinä hyvällä tuulella. Mistä tuo TV ilmestyi?
Pidätkö siitä? Ajattelin, että tarvitsemme TV: n.
Mistä sinä sait sen?
Se on aika hauska juttu. Poimin Heatherin tänään kyytiin.
Nihän jäi hänelle. Sanoin haluavani sen takaisin.
- Mitä sitten tapahtui? - Hain TV: n hänen luotaan.
Kävitkö entisen morsiamesi luona? Oliko teillä kivaa?
Mitä sinä riehut? Kävin vain hakemassa TV: n.
- Oletko vihainen? - En.
Älä viitsi, Hope.
Sinulla ei ole mitään syytä olla huolissasi.
Tiedän.
- Enkö saa olla mustasukkainen? - Et. Minä olen hyvä jätkä.
Tuo on kuultu ennenkin.
Oliko hänen asuntonsa hienompi kuin meidän?
Hänellä oli sähköt. Se oli mukavaa.
- Minä kadehdin heitä. - Älä turhaan.
Mickey ajaa taksia. Hope tarjoilee. Heillä ei ole hissiä eikä sähköä.
He pussailevat koko ajan. He naivat varmaan kuin kanit.
- Kertooko hän sellaisista asioista? - En kysele häneltä sellaisia.
Miten usein teette sitä? Viisi kuusi kertaa päivässäkö?
En kerro tuollaisia.
He tekevät sitä varmaan usein.
Muistatko, millaisia me olimme vastanaineina?
Kaikki ovat aluksi sellaisia.
Sitten tahti hiljenee. Olisi mahdotonta jatkaa sellaista tahtia.
Siksi selkääsikin särkee. Teettekö sitä vuorokauden ympäri?
Mikä ihmeen pervo sinä olet? Puhut vaimostani.
- Meillä on ongelmia seksin suhteen. - Ei ole. Meillä on velvollisuuksia.
Emme voi vain päivät pitkät lääppiä toisiamme.
En edes muista, milloin olen viimeksi nähnyt peniksesi.
Mieti vähän, mitä puhut!
Voisimme ostaa seksineuvontavideon tai seksikkäitä alusvaatteita.
Lopeta. Sinä masennat minua.
Minähän selitin, että olemme vain notkossa.
Etkö tiedä, että seksielämässä on notkoja?
En. Mitä ihmeen notkoja?
Suhteessa on ylämäkiä ja alamäkiä.
Toisinaan sitä tekee usein, niin kuin sinä nyt-
- ja toisinaan sitä ei tee lainkaan. Ylä-ja alamäkiä...
Notko.
Minä säälin sinua. Olet sairas ja tarvitset apua.
- Meidän pitää puhua kämpästämme. - Etkö pidä siitä?
En tarkoita sitä. On kiva asua ilman sähköä ja lämmintä vettä.
Vaaleanpunaiset seinät ovat kivat, mutta eikö se ole vähän ahdas?
On, mutta muutamme ehkä kuukauden päästä Pariisiin.
Miksi ihmeessä muuttaisimme Pariisiin?
- Olen hakenut sinne opiskelemaan. - Ranskan Pariisiinko?
- Siellä vihataan amerikkalaisia. - Vain tyhmiä amerikkalaisia.
Minä olisin varmaan juuri sellainen.
Milloin saamme tietää, toteutuuko tämä raju muutos?
Tieto opiskelupaikasta tulee tällä viikolla.
Hienoa, mahtavaa. Kiitos, että kerroit siitä.
Veljesi on oikeassa. Sinulla on nyt tilaisuus ottaa elämä vastaan.
- Halusiko vaimosi jotain tällaista? - Älä vitsaile. Hän on yhä vaimoni.
- Sinulle on kehittynyt omatunto. - Puhutaan tulevaisuudestamme.
- Pitäisikö hän tästä? - Olen vakavissani.
- Miten suhteemme etenee tästä? - Näköjään ei mitenkään.
Suhteemme täytyy kehittyä. Meidän täytyy päättää miten.
Miksi sinulla on yhtäkkiä noin kiire?
En ensinnäkin pidä siitä, että muhinoit vanhan ukon kanssa.
- Sinä menet aina vaimosi luo. - Me emme enää harrasta seksiä.
Ehkä teidän pitäisi. Olet harjoituksen puutteessa.
Rakastele edes hänen kanssaan, kunnes uskallat pyytää avioeroa.
Olen rakastunut toiseen naiseen. En voi rakastella Renéen kanssa.
Et siis halua pettää tyttöystävääsi vaimosi kanssa?
- Niin kai. - Olenko varmasti isäsi?
Minun pitää kysyä äidiltäsi.
Olen tosissani. Mitä äiti mahtaa sanoa?
Hän murtuu. Hän käy joka päivä rukoilemassa veljesi puolesta.
Eilen hän valitti, että vietän liikaa aikaa veneellä.
Nyt sinä aiot erota. Hän muuttaa varmaan kirkkoon asumaan.
Kiitti vaan! Saan ruveta tekemään taas aamiaiseni itse.
Olen pahoillani, jos avioeroni häiritsee aamiaistasi.
Älä ala pillittää, Barbara.
Olet aina halunnut naida kaikkia hyvännäköisiä pimuja.
Nyt kun sinulla on rahaa, huomaat voivasi saada puolet heistä.
Olet sanonut aina, että minun on ajateltava ensin itseäni.
Se on sitä paitsi miehen vaisto. Emme voi mitään evoluutiolle.
Tiedätkö, miltä minusta tuntuu?
Tuntuu kuin olisin ajanut koko elämäni vuoden 1974 Buickia.
Yhtäkkiä huomaan istuvani tuliterän Porschen ratissa.
Miten siinä voi palata Buickin rattiin?
Ei kai mitenkään.
Arvaa mitä, isä.
Teen tämän oikeastaan Renéen vuoksi.
Hän varmasti riemastuu.
Hauskaa hääpäivää!
- Oletko nyt tyytyväinen? - He olivat suloisia.
- Niin, ja 12 dollarin arvoisia. - He juhlivat hääpäiväänsä.
Heillä olisi ollut varaa maksaa 12 dollaria toisin kuin meillä.
Minä maksan ne 12 dollaria.
- Onko sinulla rahat nyt mukana? - Ei, mutta saat ne myöhemmin.
Anteeksi vain, mutta ensi kerralla, kun haluat mukaan, vastaus on ei.
- Luulin sinun olevan romantikko. - Minähän olen!
Meidän täytyy silti maksaa vuokra.
Nukun mieluummin taksissa kuin annan vuokran tappaa romantiikan.
Totta. Olet oikeassa.
Tiedän yhden paikan, johon voisimme pysäköidä-
- ja kokeilla, voisiko taksissa nukkua.
Hän on ollut koko päivän siskonsa kanssa.
Soitan sinulle myöhemmin.
Hei, kulta. Kuka se oli?
- Se tyyppi töistä. - Puhutte nykyään usein.
Ex-poikaystäväsi Scott jutteli ystäväni Nicolen kanssa.
Nicole opiskeli Scottin veljen Davidin kanssa.
Scott oli kertonut hänelle eronneensa juuri äskettäin.
- Kuka on eronnut? - Scott Sherman.
Hän yllätti vaimonsa hässimästä hammaslääkäriään suihkussa.
Oliko hän se läski rillipää, jolla oli rasvaiset hiukset?
- Se tietokonenörtti? - Hän ei ollut niin kovin lihava.
Hän oli 150-kiloinen sontasäkki.
Sinusta se ei ehkä ole kovin pahaa, mutta sinähän rakastit häntä.
Hän ei painanut 150 kiloa. Hän oli hieman ylipainoinen.
Hänellä oli suuremmat tissit kuin minulla.
Hyvä on. Hän ei ollut mikään tikku, mutta hän oli älykäs ja herttainen.
Samaa ei voi sanoa teistä kahdesta.
- Läskien on pakko olla herttaisia. - Mitä sinulla on Scottia vastaan?
Hän on ujo ja kiva kaveri. Pitääkö sinun kilpailla kaikkien kanssa?
Jos hän kerran on niin kiva, mikset nainut sitä läskiporsasta?
En tiennyt, millainen kusipää sinusta tulisi.
Arvatkaa, kenellä on hänen puhelinnumeronsa.
Sinullako? Et kai aio soittaa hänelle?
Aion. Minäkin haluan rikkaisiin naimisiin.
Haluan jonkun maksamaan minunkin vaatelaskuni.
Sinä olet siskoni! Sisaruksilla on tietyt kunniasäännöt.
Siskon ex-poikaystävää ei saa tapailla!
Anna heidän mennä ulos. Mitä hiton väliä sillä on?
- Vai rakastatko yhä sitä apinaa? - En. Kyse ei ole siitä.
Kyse on kunnioituksesta. Kunnioituksesta!
Te kaksi ette taida tuntea koko sanaa.
Connie ei usko liittomme kestävän kauan. Hän pitää sinua idioottina.
- En edes tunne häntä! - Et suostu lähtemään Pariisiin.
Et ole vielä saanut opiskelupaikkaa.
Kerroin myös teidän omituisista kalareissuistanne.
Älä herjaa perheemme perinteitä. Ne reissut ovat pyhiä.
- Äitisi ei ikinä lähde mukaan. - Veneeseen ei päästetä naisia.
- Eikö se ole outoa? - On, mutta isä on vanhanaikainen.
- Mikä on Franin selitys? - Hänellä on vähän ongelmia.
Selvästikin.
- Ostit turhaan minulle lahjan. - Se nyt on pientä.
- Pidätkö siitä? - Se on todella hieno.
Mihin TV: si on hävinnyt?
- Eikö veljesi kertonut? - Veljeni? Kertonut mitä?
Se oli hänen TV: nsä. Hän kävi hakemassa sen.
Kävikö entinen sulhasesi luonasi? Milloin tämä tapahtui?
Muutama viikko sitten. Osuin hänen taksiinsa.
- Etkö aikonut kertoa siitä? - Minun ei tarvitse kertoa mitään.
Veljeni tuli siis makuuhuoneeseesi hakemaan TV: tä.
- Oliko siinä kaikki? - Yritin kyllä vietellä hänet.
Hän on naimisissa. Hän iski jonkun sekopäisen tarjoilijan-
- ja heidät vihittiin suurin piirtein hänen taksissaan.
Se oli aika yllättävää Mickeyltä, vai mitä?
Olisipa hän ollut impulsiivinen jo silloin, kun olimme yhdessä.
- Mitä helvettiä tuo tarkoitti? - Ei mitään.
- Franny! Mitä sinä täällä teet? - Enkö saa kyläillä veljeni luona?
Jessus, mikä murju!
Vaaleanpunaiset seinät ovat kivat.
Oletko hyväksynyt naisellisen puolesi?
Etkö voisi vain istua alas ja pitää turpaasi kiinni?
Anteeksi. Unohdin, miten herkkiä te romantikot olette.
Teillä on hieno TV.
Miten teillä oli varaa siihen? Ettekö ole peeaa?
Olemme, mutta...
Et takuulla usko tätä, mutta poimin Heatherin taksiini.
Aloimme jutella. Hän sanoi, että hänellä on TV: ni, joten hain sen.
- Tuntui oudolta nähdä häntä. - Kävitkö sinä hakemassa TV: si?
- Siinähän se on, eikö vain? - Etkö tuntenut itseäsi häviäjäksi?
Miksi ihmeessä olisin tuntenut?
Palaat kolme vuotta myöhemmin hakemaan TV: täsi.
Myönnät, ettei sinulla ole varaa ostaa uutta.
Olemmeko tosiaan sukua? Minulle on aivan sama, mitä Heather ajattelee.
- Naitko sinä häntä? - Anteeksi mitä?!
Höyläsitkö häntä hänen asunnossaan?
Pidätkö minua täysin aivottomana?
Luuletko, että olen joku vaimoaan pettävä renttu?
Minä en petä vaimoani.
- Ettekö te siis naineet? - Kehityksesi on jäänyt kesken.
Älä yritä. Olitte vähällä mennä naimisiin.
Menitkö muka hänen luokseen vain hakemaan TV: tä?
Se ei mene läpi.
Oletko tyytyväinen, jos sanon, että olimme sängyssä?
Okei. Teimme sen keittiönpöydällä, sohvalla-
- ja TV: n päällä. Voit olla ylpeä minusta.
Tuo ei uppoa minuun. Olen mies ja tiedän, miten asiat ovat.
Tiedätkö tosiaan? Minun ei ole pakko kuunnella tuollaista sontaa.
Mikä oikeus sinulla on tulla tänne ärsyttämään minua? Ala kalppia.
Sopiihan se.
Pidä vähän taukoa vierailuissa.
Anteeksi, Mick. Tunnen syyllisyyttä avioeroni takia.
- Eihän minun pitäisi tuntea? - Ei, ei pitäisi.
Sinun pitäisi tuntea syyllisyyttä, koska olet nainut toista naista.
Sen sinua pitäisi painaa.
Jos olisit naimaton, tapailisitko veljesi ex-tyttöystävää?
- Minulla ei ole veljeä. - Mutta olisiko se väärin?
Vain todella alhainen paskiainen tapailisi veljensä entistä tyttöä.
Sisarusten välillä vallitsevat tietyt kunniasäännöt.
- Eikö hän olekin kaunis? - On, todella.
- Hän sai tiedon opiskelupaikasta. - Tiedän. Hänet hyväksyttiin.
Lähde Pariisiin. On jo tarpeeksi paha, että mursit sydämeni.
En anna yhdenkään miehen enää satuttaa Hopea.
- Miten ehdin jo murtaa sydämesi? - Sydämeni kuuluu Hopelle.
- Minä rakastan häntä. - Rakastat?
Onko teillä jokin erityinen suhde, josta minun pitäisi tietää-
- koska olen hänen aviomiehensä?
- Eikö hän ole kertonut siitä? - Ei, hän taisi unohtaa kertoa.
Ei, ei mitään sellaista. Siinä ei ole mitään seksuaalista.
Hyvä. Se on mukava kuulla.
Mutta kuka tietää? Haluat ehkä vielä joskus jakaa hänet kanssani.
Ystäväsi Connie väittää, -
- että teillä on jotenkin erityinen suhde.
- Halusiko hän jakaa minut kanssasi? - Halusi.
Mitä sinä siitä sanot?
Ajatus kahdesta naisesta yhtä aikaa tuntuu suoraan sanoen mukavalta-
- mutta koska toinen naisista on vaimoni-
- enkä halua rakastella muiden kanssa, vastaan ei.
Parasta onkin, ettet halua muita.
Ettehän te Connien kanssa ole ikinä...
- ...täydentäneet tätä rakkauttanne? - Emme.
Sellainen on kuulemma hyvin suosittua Pariisissa.
- He tekevät sitä kolmistaan. - Älä ala kuvitella liikoja.
- Lähdetkö sinä mukaan? - Pariisiinko?
Oletko aivan varma, että sinä haluat lähteä?
- Minun on kai pakko lähteä mukaan. - Niin kai.
- Aiotko tosiaan muuttaa Pariisiin? - Siltä näyttää.
Et varmaan aavistanut sitä, kun tapasitte.
Tämä koko juttu alkaa vähän epäilyttää minua.
- Oletko tosissasi? - En oikeastaan edes tunne häntä.
Hänellä on outoja ystäviä. Hän pitää murjuista-
- ja aikoo nyt yhtäkkiä muuttaa Pariisiin.
Muistatko, kun juttelimme käynnistäni Heatherin luona?
Se oli aika pelottavaa. Osa minusta halusi vihata häntä ja osa taas...
Välillämme oli jotain. Olimme vähällä mennä naimisiin.
- Tunnusta pois. Te naitte. - Älä aloita taas tuota.
Sanoit, että välillänne oli jotain.
- Rakastatko häntä yhä? - En, en tietenkään.
Sanoiko hän rakastavansa yhä sinua?
Tarkoitan vain, että oli outoa nähdä häntä taas.
Se ei ollut tärkeää. Unohda koko juttu.
Tavataan vain siellä, 46th ja 8th Streetin kulmassa.
- Valitsitpa mukavan paikan. - Tämä tuntui turvalliselta.
Älä kuvittele liikoja. Haluan vain jutella.
Jutellaan sitten.
Olen miettinyt sitä, miten kohtelin sinua tässä taannoin.
Halusin pyytää anteeksi sitä... ja sitä yhtä iltaa.
Se on mennyttä. Sellaista sattuu.
- Voisimmeko olla ystäviä? - Kyllä se varmaan käy.
Anteeksi, että otin puheeksi-
- opintojesi rahoitussuunnitelman.
Eikö olekin hauska taas tavata?
En sanoisi sen olevan hauskaa mutta ainakin mielenkiintoista.
Olen ajatellut sinua paljon sen jälkeen, kun kävit luonani.
Olen pohtinut, että asiat voisivat olla toisin.
- Me teimme ehkä virheen. - Me?
Minä tulin vain kotiin ja yllätin sinut ja sen gorillan.
Minä tein virheen, mutta oliko sinun pakko kadota jäljettömiin?
Mitä minun olisi pitänyt tehdä? Liittyä seuraanneko?
Yritetäänkö uudestaan?
Ja tuhotaan samalla tämä uusi ystävyytemme? Ei kiitos.
Sitä paitsi... minä olen nykyään naimisissa.
Minä häivyn. Hei sitten.
Hän höpöttää kuulemma yhä siitä "notkosta".
Olemme olleet aviossa 32 vuotta. Päivääkään ei ole jäänyt väliin.
- Käske hänen häipyä, äiti. - Tuo on ällöttävää, isä.
- Se on aitoa rakkautta. - Emme halua kuulla!
- Minua ei selvästikään kaivata. - Ei puhuta enää seksielämästäni.
Anteeksi vain, mutta hieromasauva ei ole mitään seksielämää.
- Miten hän tietää siitä? - Hän on siskosi.
Hänen kannattaisi käydä lääkärissä. Hänellä voi olla vaikeuksia...
- Millaisia vaikeuksia? - Erektion saamisessa.
- Se on täysin mahdollista. - Ehkä hän on homo.
Francis ei ole homo.
Molly on oikeassa. Hän on aina ollut vähän keikarimainen.
- Puhumme minun miehestäni. - Tee näin, kulta...
Käy ostamassa seksikkäitä alusvaatteita.
Jos hän ei sittenkään halua sinua, hän saattaa olla homo.
- Mieheni ei ole homoseksuaali. - Asiaa on syytä epäillä.
Mitä tuo muka tarkoitti? Tämä on pelkkä ohimenevä vaihe.
Näytin seksikkäältä, mutta hän ei edes vilkaissut.
- Mitä minä sanoin? Hän on homo. - Taidat olla oikeassa.
Soita hänen isälleen. Hän selvittää totuuden.
- Oletko sinä homo? - Minä rakastan toista naista.
- Miten voit kysyä tuollaista? - Sillä ei olisi mitään väliä.
- Rakastan sinua silti. - Kiitos, mutta en ole homo.
- Mitä itse arvelet? - Renée kuulosti vakuuttavalta.
Se ei hämmästyttäisi minua.
- Tietäisin, jos hän olisi homo. - Hänhän käyttää kölninvettä.
- Älä viitsi! - Olet jotenkin naismainen.
Olet kiinnostunut ruuanlaitosta ja vaatteista. Käytät kölninvettä.
- Tekeekö se minusta homon? - Ei, mutta vähän homomaisen.
Rakastan sinua silti... puppelipoika.
Hetkinen. Riittää jo. Mieti nyt vähän.
Katso miehisyyttäni. Miten voit pitää minua homona?
- Et enää koske minuun! - Minähän olen sanonut...
Jos mainitset sanan "notko", leikkaan miehisyytesi irti!
On luonnotonta, ettet makaa vaimosi kanssa kolmeen kuukauteen.
- Ehkä vika onkin sinussa! - Anteeksi mitä?!
Ostin seksikkäitä alusvaatteita, etkä sinä edes vilkaissut minua!
Enkö tehnytkin töitä sinä iltana? Muistatko?
Onko sinulla jokin ongelma? Oletko impotentti?
En.
Oletko ehkä... Oletko saanut jonkin taudin?
Sepä se! Minulla on syfilis.
Voit kertoa minulle, jos olet homo. Ymmärrän kyllä.
En suutu, mutta sinun täytyy puhua asiasta.
Lopeta nuo homopuheet. Ne nostavat karvani pystyyn.
Haluatko tietää, mikä minua vaivaa? Sanon sen sitten suoraan.
Olen rakastunut toiseen.
Haluan erota.
- Koska tämä tapahtui? - Muutama kuukausi sitten.
- Kuka se mies on? - Lopeta jo. Hän on nainen.
Hän on kaunis, älykäs ja sivistynyt nainen.
Mikä minä sitten olen?
Anteeksi, en verrannut häntä sinuun.
- Älä itke. - Minä en itke! Minä lähden.
Hän ei ole homo. Hänellä on toinen nainen. Hän haluaa erota.
Anna tupakka.
Lähetä hieromasauvasi sille naiselle. Hän tarvitsee vielä sitä.
Isäsi ei taida pitää minusta.
Totta kai pitää. Sinä olet hänestä herttainen.
Minä en pidä hänestä. Hän on jotenkin leuhka.
Eikä ole. Hän on vain ujo.
Hän suuttui, kun sanoin katkaisseeni välit vanhempiini.
Olet vainoharhainen. Isä inhosi omaa isäänsä.
- Välit vanhempiin on säilytettävä. - He olivat kuulemma aika ilkeitä.
Isäni oli sietämätön, mutta minä en hylännyt häntä!
- Pitääkö hän minua huijarina? - Hän pitää meitä hulluina.
Hänestä rakkaus on tärkeintä.
Ette kuunnelleet muita. Tietäisitpä, mitä teistä puhutaan.
Äitisi luulee, että Hope on raskaana.
Olimme tunteneet vuorokauden. Hän ei ehtinyt tulla raskaaksi.
- Hän voi olla laittomasti maassa. - Hän on Vermontista.
- Hän on ehkä kotoisin saarilta. - Niin, Rhode Islandilta.
Minä selvitän vielä totuuden.
- Hei, mr DeLuca. - Hei, Mickey! Mitä kuuluu?
Tulitko ostamaan poran lahjaksi isällesi? Äitisi käväisi aamulla.
- Hän on hyvännäköinen nainen. - Kuka?
Äitisi! Isäsi ei tajua, miten onnekas on.
Minä en ole yhtä onnekas. Olen ollut naimisissa 42 vuotta.
Vaimoni ei enää rakasta minua, mutta se on jo toinen juttu.
- Miten aiot maksaa? - Laita se isän piikkiin.
- Hyvää jatkoa, mr DeLuca. - Oli hauska tavata.
Mickey! Sano terveisiä äidillesi.
- Senkin torvi! - Minun oli pakko kertoa hänelle.
Kesken synttäreidenikö? Äitisi asuu kirkossa seuraavat kolme viikkoa.
- Hän ei edes pidä Renéestä! - Katolilaisten ei kuulu erota!
Heidän kuuluu elää valheessa.
Älä rienaa kirkkoa minun kodissani!
Miksi hermostut noin? Ethän edes usko Jumalaan.
Olen silti kunnon katolilainen.
Suo anteeksi, Hope. Haluan olla hetken rauhassa.
- Menen puhumaan hänen kanssaan. - Se ei ole hyvä ajatus.
Oliko sinun pakko kertoa siitä nyt?
Äiti oli jo vihainen isälle tämän veneestä.
Isä on 60-vuotias. Hän saa tehdä mitä haluaa.
Pitäisikö äidin vain istua odottamassa häntä?
Isä päättää omasta elämästään.
- Onko kaikki hyvin? - On.
Pyydän anteeksi. Meillä menee vaimon kanssa vähän huonosti.
Olemme olleet yhdessä 34 vuotta. Monet asiat muuttuvat.
- Te muutatte kuulemma Pariisiin. - Niin, alan opiskella Sorbonnessa.
Suoritan siellä jatko-opintoja.
Sinä näytätkin ranskalaiselta... eurooppalaiselta.
- Tai voisit olla kotoisin saarilta. - Miltä saarilta?
- En tiedä. Mistä olet kotoisin? - Vermontista.
Olet siis Yhdysvaltain kansalainen.
Kun mrs Fitzpatrick, vaimoni, kuuli Mickeyn menneen naimisiin-
- hän tietysti hermostui.
Hän ajatteli, että teidän oli ollut pakko mennä vihille.
- Onko sinulla jotain kerrottavaa? - Ei.
Olisi hauskaa, jos olisit raskaana. Olen kaivannut lapsenlapsia.
Toivoin Frannyn ja Renéen hankkivan lapsia.
- Oletko sinä raskaana? - Ei, en ole.
- Olet siis USA: n kansalainen? - Ainakin viimeksi, kun tarkistin.
Arvasin sen.
- Mistä olet saanut sen? - Mitä väliä sillä on?
- Kerroin jo, että se on lahja. - Keneltä?
- Entä sitten? Se on pelkkä kello. - Se muistuttaa minun kelloani.
- Mitä tuo tarkoitti? - Kerro nyt, keneltä sait sen.
Tuo on minun vanha kelloni. Annoin sen Heatherille, kun hain TV: ni.
Yhtäkkiä se on sinun ranteessasi. Haluan tietää miksi.
- Heather antoi sen minulle. - Näen sen, mutta miksi?
Se on pitkä juttu, Mick.
Minun olisi pitänyt kertoa jo aiemmin.
En vain tiennyt, miten olisin kertonut sen.
Olet salaillut viime aikoina monia asioita.
Se nainen, jota olen tapaillut... on Heather.
- Minun Heatherinikö? - Ei, vaan minun.
Naitko sinä sen lutkan kanssa, joka mursi sydämeni?
- Minä rakastan häntä. - Etkä rakasta.
- Sinä et rakasta ex-morsiantani. - Koeta nyt tajuta:
- Menen naimisiin hänen kanssaan. - Sinä et edes tunne häntä!
- Mitä täällä oikein tapellaan? - Hän nai Heatheriä, sitä huoraa.
- Älä sano häntä huoraksi. - Olet veljeni, hitto soikoon!
- Mitä sanottavaa sinulla on? - Painu helvettiin.
Tiedän, miksi suutuit. Saat katua, että haukuit tyttöäni huoraksi.
- Nyt hän on jo Frannyn tyttö. - Niin on, ja sinä saat turpiisi.
- Mitä siihen sanot, tyhjätasku? - Menkää ulos tappelemaan.
Tajuatteko, miten typeriä olette? Olette aikuisia, veljeksiä.
Tämä on joskus ainoa vaihtoehto. - Antaa paukkua, tytöt.
- En aio tapella kanssasi. - Minä teen sinusta hetkessä selvää.
Täytyykö meidän tosiaan tapella kuin pikkupojat?
Olisit miettinyt sitä ennen kuin kutsuit häntä huoraksi!
Ei iskuja vyön alle, ei potkuja, ei puremista. Paras mies voittakoon.
Olen odottanut 25 vuotta, että olisin vahvempi kuin sinä.
Isken sinulta tajun kankaalle. Teen sinusta muusia.
Koet pian nöyryytyksen vaimosi ja isäsi edessä. Sääliksi käy.
Komea isku. Oikeassa suorassasi on aina ollut voimaa.
Herätys, Dorothy. Matsi on ohi.
- Hei! Miten menee? - Siinähän se.
Mitä sinulle on sattunut?
- Kerroin Mickeylle meistä. - Iskikö hän sinua vain kerran?
Se oli halpamainen isku.
Kyse ei ole Heatheristä vaan minusta ja Franista.
Hän kilpailee aina kanssani. Se on hänen tapansa sanoa: "Minä voitin."
Tuo ei mene läpi. Siinä riidassa oli kyse jostain muustakin.
En tiedä, mitä sanoisin. Selitin jo, mistä siinä oli kyse.
Minä menen suihkuun.
- Sattuuko siihen? - Ei satu.
- Ostin sinulle jotain. - Mikä tämä on?
- Tuletko vaimokseni? - Sinun täytyy ensin erota.
Tiedän, mutta tämä olisi tavallaan-
- esikihlasormus ennen avioeroa.
Avaa se.
Fran... Sinun ei olisi pitänyt.
Tule tänne, raukkaparka.
Miksi sinä teet tämän?
Koska rakastan sinua.
Saanko harkita asiaa?
Tietysti. Minä en ole menossa minnekään.
Hope on oikeassa. Et olisi saanut suuttua Frannylle.
- Et voi olla tosissasi. - Kerjäätkö selkäsaunaa?
Tunnethan sinä Franin. Hän on aina kilpaillut kanssani.
Olet itse samanlainen. Et olisi muuten ollut eilen hanskat ojossa.
Voin virkistää muistiasi.
Baseballin nappulaliiga. Olet 12, hän 11. Hän syöttää, ja sinä lyöt.
Hänellä on yliote isoveljestään, idolistaan.
Jos et osu hänen syöttöönsä, hän on sankari. Ja mitä hän tekee?
Hän heittää syötön, johon ei voi olla osumatta.
Voisit lyödä ohi ja tehdä hänestä sankarin mutta sinä osut.
- Ovatko meidän välimme kunnossa? - Sano sinä.
Pyydän anteeksi sitä taannoista.
Tämä kaikki on aivan hullua, mutta... Olen vähän ymmälläni.
- Miten ystäväsi Heather voi? - Ei aavistustakaan.
Olen miettinyt tätä juttua. Mitä me oikein kuvittelemme?
Olimme tunteneet vain muutaman tunnin. Se ei voinut toimia.
Minä en sanoisi noin. Se Pariisin matka tuli vain niin yllätyksenä.
Käytät sitä tekosyynä. Tiedämme molemmat, mistä tässä on kysymys.
Lähden Pariisiin maanantaina. Minun on kai parasta lähteä yksin.
Oletko sinä nyt ihan varma?
En, mutta olen päätökseni tehnyt.
- Mitä hän sanoi? - Ei paljon mitään.
- Yrittikö hän kääntää päätäsi? - Ei oikeastaan.
- Lähdetkö Pariisiin yksin? - Lähden.
- Hei, Fran. - Mick... Mitä sinä täällä teet?
Enkö saa kyläillä veljeni luona?
Miten se tapahtui? Satuitko vain rakastumaan juuri Heatheriin?
Työskentelemme Wall Streetillä. Pyörimme samoissa piireissä.
Pidätkö minua aivan ääliönä? Olen veljesi!
- Oliko sinun pakko jahdata häntä? - Rakastatko häntä yhä?
En. Meidän ei tarvitse enää kilpailla kaikesta.
Olet jo voittanut. Sinulla on isompi asunto ja paremmat vaatteet.
Olet oikea Casanova. Mitä sinä oikein haluat?
Ehkä hän haluaa vain olla onnellinen.
Haluaako hän olla onnellinen? Hienoa.
En halua missään nimessä estää hänen... Mitä se oli? Onneaan.
- Eikö Franny ole vielä kertonut? - Kertonut mitä?
Veljesi kosi minua.
Sepä mukavaa. Onneksi olkoon.
Kiitos.
- Oletko seonnut? - Älä aloita taas. Rakastan häntä.
Etkä rakasta, koska häntä ei voi rakastaa.
- Etkö sinä rakastanut häntä? - Luulin, että voisin muuttaa häntä.
- Minä en halua muuttaa häntä. - Koska sinä et tunne häntä.
Kuuntele nyt, Fran.
Jos aiot naida hänet, sinun pitäisi tietää muutama asia.
Lopeta! Mikään, mitä sanot, ei muuta tunteitani häntä kohtaan.
Älä ole noin varma.
Kun hän opiskeli collegessa...
...hän rahoitti opintonsa työskentelemällä puhelintyttönä.
- Miten niin puhelintyttönä? - Tytön voi tilata puhelimitse...
- Oliko hän niin kuin huora? - Ei.
Ei "niin kuin huora". Hän oli huora.
- Olet sairas! Vajoat näin alas... - Keksisinkö minä tällaista?
Ala vetää täältä! Et vain halua minun ja Heatherin olevan yhdessä.
Olen veljesi. En halua sinun kuulevan tätä vasta häiden jälkeen.
Olen pahoillani, mutta se on totta.
Onko hän huora?
Tiesin hänen tapailevan yhtä toistakin miestä, mutta...
- En voi ottaa vaimokseni huoraa. - Ei se ole niin vakavaa...
Miten niin ei ole vakavaa?
Olet veljeni. Miten voit salata tämän minulta?
Tarvitsen raitista ilmaa.
Sano hänelle... Sano, että minä...
Sano mitä haluat.
Missä Franny on?
Hän voi vähän huonosti, joten hän lähti ulos.
- Kerroitko sinä hänelle? - Hän on veljeni.
- Väitit, ettei asia häiritse sinua. - Ei häiritsekään.
- Hänellä on oikeus tietää totuus. - Katsotaan, kestääkö hän sen.
- Hän sanoi menevänsä kirkkoon. - Häntä ei näkynyt siellä.
En ole nähnyt häntä puoleen vuoteen.
Naukkailet liikaa ehtoollisviiniä. Hän käy joka aamu rukoilemassa.
Ei ainakaan minun kirkossani.
Minun olisi pitänyt tappaa se äijä!
Mikä isää riivaa? Hän ryyppää ja riehuu. Mitä on tapahtunut?
Äiti jätti hänet tänä aamuna. Äiti on käynyt joka päivä rautakaupassa.
Hän on... En pysty edes sanomaan sitä.
- Hän on pelehtinyt DeLucan kanssa. - Äiti ja DeLucako?
- Ällöttävää. - Isä kävi tänään rautakaupassa.
Olisitpa nähnyt hänet. Hän antoi äijälle kunnolla selkään.
Jessus... Minne äiti lähti?
Kirkkoon rukoilemaan isän puolesta.
Ja paskat! Hän tässä rukouksia tarvitsee!
- Näytänkö yhtä hyvältä kuin luulen? - Näytätte erittäin komealta.
- Ovatko hiukseni hyvin? - Paikallaan näkyvät yhä olevan.
Tästä tulee hyvä päivä, Tom.
Loppuelämäni ensimmäinen päivä. On aika tehdä muutoksia.
- Mitä tämä tarkoittaa? - Minä lähden.
Et voi lähteä. Rakastan sinua ja tahdon sinut vaimokseni.
Olen pahoillani. Tässä on antamasi sormus. En voi tulla vaimoksesi.
- Miksi et? - Minut ja Papa vihittiin aamulla.
Ensin lupaat naida minut ja sitten yhtäkkiä naitkin sen ukon.
- Hän rakastaa minua. - Sehän on selvää!
Olet nuori ja kaunis. Hän on vanha äijä! Naitko hänet rahasta?
- Johtuuko tämä seksielämästämme? - Se ei ainakaan auttanut asiaa.
- Hän ei välitä menneisyydestäni. - Eikö?
Voisiko se johtua siitä, ettei hän tiedä sinun olleen huora?
Hän oli paras asiakkaani.
Kiitos muistoista. Olet tuhonnut elämäni!
- Haloo? - Renée...
Hei, Francis. Miten voin auttaa?
Tätä ei ole helppo sanoa, mutta tiedän tehneeni virheen.
Olen ollut itsekäs, ajattelematon ja itsekeskeinen.
Lupaan muuttua. Anna minulle tilaisuus osoittaa se.
Tule kotiin. Minun on ikävä sinua.
Lupaan olla huomaavaisempi. Anna minulle tilaisuus. Palaatko kotiin?
Älä viitsi, Francis. Mitä sinä oikein haluat?
En usko. Heräsit vähän liian myöhään.
En suoraan sanoen kestäisi enää yhtään notkoa.
- Mitä kuuluu, Connie? - Mitä sinä täällä teet?
- Etsin Hopea. Onko hän täällä? - Ei, ei ole.
Tiedätkö, missä hän on? Haluaisin jutella ennen kuin hän lähtee.
Sinä mokasit. Mursit hänen sydämensä aivan kuten sanoin.
Sinun on parasta häipyä.
Voisitko edes kertoa hänelle, että etsin häntä-
- ja että haluaisin tavata ennen kuin hän lähtee?
Sano, että minä kaipaan häntä.
- Mick kävi juuri. - Mitä asiaa hänellä oli?
Olen yhä sitä mieltä, että hän on ääliö, mutta...
...hän näytti surulliselta ja sanoi kaipaavansa sinua.
Hän haluaisi vielä nähdä sinut. Sinun pitäisi ehkä tavata hänet.
Petite France.
Hetkinen.
Mickin isä soittaa.
Minä mokasin.
Minulla oli maailman paras nainen, mutta mokasin.
Et edes tiedä, mitä mokaaminen tarkoittaa.
Minulla oli täydellinen vaimo, ja pilasin kaiken.
Ei pidä paikkansa. Minulla oli täydellinen vaimo.
Olet oikeassa siinä, että pilasit minunkin elämäni. Kiitti siitä.
Jos asiaa oikein ajattelee, tämä kaikki on sinun syytäsi.
Ihanko totta? Miten niin?
Mikä olisi tilanteemme nyt, jos et olisi ikinä tavannut Heatheriä?
Mielenkiintoinen teoria. Ei kai moinen aivotyö sattunut?
En tajua vieläkään, että halusit hänet vaimoksesi.
Olet hyvin häiriintynyt piruparka. Sitä on veljen vaikea katsoa.
Minäkö olen häiriintynyt? Kuka päästää vaimonsa yksin häämatkalle?
Luuletko, etten haluaisi lähteä mukaan?
Hän sanoi haluavansa lähteä yksin. Mitä siinä voi tehdä?
Mitäs menit naimisiin ilman best mania.
Saat nyt kärsiä seuraukset.
Muuten...
Muista, että kello on siellä kuusi tuntia edellä. Olen pahoillani.
Mitä jos annettaisiin tämä baarimikolle?
Siellä on aika kalseaa.
Tämä on varmaan kauden viimeinen kalareissu.
Istu alas, Franny. Minulla on asiaa.
Täällä me istumme vollottamassa, kun naisemme nauttivat elämästä.
Pyydän anteeksi kaikkia surkeita neuvoja, joita olen antanut teille.
- Sinun ei tarvitse pyytää anteeksi. - Tarvitseepa.
Halusin parastanne, mutta olette sekaisin. Se on osaksi minun syyni.
Ensimmäistä kertaa elämässäni en tiedä, mitä sanoa.
- Miten sinun ja äidin käy? - En tiedä.
Juutuimme notkoon, josta emme enää päässeet ylös.
Mitä minä sanoin? Sellaista sattuu.
Nyt riittää tämä sonnanjauhaminen! Lähdetään kalaan.
Ei tämä niin kamalaa ole. Meillä on sentään toisemme.
- Dierdre, tuletko sinä? - Taidan jättää reissun väliin.
- Miksi? - Hope lähtee huomenna Pariisiin.
Aion lähteä hänen mukaansa.
Tule auttamaan edes tavaroiden lastaamisessa.
- Mitä sinä täällä teet? - Isäsi kutsui minut kalastamaan.
- Entä Pariisi? - Mitä siitä?
Haluatko yhä lähteä yksin?
En tullut Brooklyniin vain kalastamaan isäsi kanssa.
Poika ei ikinä noudata neuvojani. Nyt hän alkaa tulla järkiinsä.
Hyppää kyytiin, Mick!
Eikö olisi parempi, jos minä ajaisin?
Edetään yksi askel kerrallaan.
Tekstitys: SDI Media Group